
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΊΑΣ 


ΤΕΥΧΟΣ ΛΕΥΤΕΡΟ _ Αρ. Φύλλου 1050 

12 Οκτωβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μέλους επιτροπής εξέτασης αιτημά¬ 
των χορήγησης αναβολής κατάταξης σε στρατευ¬ 
σίμους που είναι κάτοχοι διδακτορικού διπλώματος 
και διαπρέπουν σε επιστημονικές εργασίες ή έρευ¬ 
νες στο εξωτερικό. 1 

Αναπροσαρμογή αποζημίωσης Μελών, Γραμματέων 
και Εισηγητών Λιμενικών Επιτροπών (Λ.Ε.) των 

Λιμενικών Ταμείων (Λ/Τ) της χώρας. 2 

Τροποποίηση αρ. 35 του Κανονισμού του Ταμείου 

Π ρονοίας Ξενοδοχείων. 3 

Χορήγηση της δαπάνης για παρακλινικές εξετάσεις 
και ειδικές θεραπείες που πραγματοποιούνται σε 
μη συ μβεβλημένα εργαστήρια. 4 

Προϋποθέσεις, διάρκεια και διαδικασία παροχής δικαι¬ 
ώματος παραμονής και εργασίας στους ελληνικής 
καταγωγής υπηκόους Αλβανίας, κατά τροποποίηση 
της 4000/3/10-ε'/15.4.1998 (Β'- 395/ 29.4.98) κοινής 

υπουργικής απόφασης. 5 

Καθορισμός τοπικής αρμοδιότητας του Τμήματος 

Τροχαίας Ναυπάκτου. 6 

Οργανισμός Εσωτερικής Υπηρεσίας Κοινότητας 

ΒΟΥΓΙΑΤΟΥ Ζακύνθου. 7 

Οργανισμός Εσωτερικής Υπηρεσίας Κοινότητας 
ΤΑΛΑΡΟΥ Ζακύνθου. 8 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. Φ.420/89/7038 

- (1) 

Αντικατάσταση μέλους επιτροπής εξέτασης αιτημάτων χο¬ 
ρήγησης αναβολής κατάταξης σε στρατευσίμους που 
είναι κάτοχοι διδακτορικού διπλώματος και διαπρέπουν 
σε επιστημονικές εργασίες ή έρευνες στο εξωτερικό. 

ΟΙ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις των παραγράφων 1 (εδαφ. ε) και 7 του 


άρθρου 7 του Ν. 1763/88 «Στρατολογία των Ελλήνων» 
(ΦΕΚ 57 Α^, όπως αντικαταστάθηκε με το άρθρο 6του Ν. 
2510/97 «Ρύθμιση στρατιωτικών υποχρεώσεων ορισμέ¬ 
νων κατηγοριών στρατευσίμων, ανυκοτάκτων και οπλι¬ 
τών, τροποποίηση διατάξεωντης στρατολογικής νομοθε¬ 
σίας, καθιέρωση εναλλακτικής υπηρεσίας και άλλες 
διατάξεις» (ΦΕΚ136 Α'). 

β. Τις διατάξεις του άρθρου 29Ατου Ν. 1558/85, που 
προστέθηκε με το άρθρο 27 Ν. 2081/92, όπως αντικατα- 
στάθηκε με το άρθρο 1 (παρ. 2) Ν. 2469/97. 

γ. Τις διατάξεις της παραγράφου 2 του άρθρου 2 της Φ. 
420/140/57129/Σ. 628/5.11.97 Κοινής Απόφασης των 
Υπουργών Εθνικής Άμυνας και Εθνικής Παιδείας και 
Θρησκευμάτων «Συγκρότηση επιτροπής για εξέταση αι¬ 
τημάτων χορήγησης αναβολής κατάταξης σε στρατευσί¬ 
μους που είναι κάτοχοι διδακτορικού διπλώματος και δια¬ 
πρέπουν σε επιστημονικές εργασίες ή έρευνες στο 
εξωτερικό» (ΦΕΚ 1003 Β'). 

δ. Την επελθούσα μεταβολή στην υπηρεσιακή κατάστα¬ 
ση αξιωματικού - μέλους της επιτροπής. 

ε. Το γεγονός ότι από τις διατάξεις της απόφασης αιπης 
δενπροκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αντικαθιστούμε τον Αντισυνταγματάρχη Στρατολο¬ 
γικού Τσιλιόπουλο Θεόδωρο, Επιτελή της Διευθύνσεως 
Στρατολογικού ΓΕΕΘΑ, ο οποίος είχε ορισθεί ως τακτικό 
μέλος στην Επιτροπή που συγκροτήθηκε με τη Φ. 
420/140/57129/Σ. 628/5.11.97 Κοινή Απόφαση των 
Υπουργών Εθνικής Άμυνας και Εθνικής Παιδείας και 
Θρησκευμάτων «Συγκρότηση επιτροπής για εξέταση αι¬ 
τημάτων χορήγησης αναβολής κατάταξης σε στρατευσί¬ 
μους που είναι κάτοχοι διδακτορικού διπλώματος και δια¬ 
πρέπουν σε επιστημονικές εργασίες ή έρευνες στο 
εξωτερικό» (ΦΕΚ 1003 Β') με τον Αντισυνταγματάρχη 
Στρατολογικού Μπούρα Περικλή, Επιτελή της 
Διευθύνσεως Στρατολογικού του ΓΕΕΘΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΠ. - Αθ. ΤΣΟΧΑΤΖΟΠΟΥΛΟΣ ΓΕΡΑΣΙΜΟΣ ΑΡΣΕΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2050091/5469/0022 (2) 

Αναπροσαρμογή αποζημίωσης Μελών, Γραμματέων και 

Εισηγητών Λιμενικών Επιτροπών (Λ.Ε.) των Λιμενικών 

Ταμείων (Λ/Τ) της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού Δημόσιας Διοίκησης και άλλες συνα¬ 
φείς διατάξεις» (Α' 40). 

β) Του άρθρου 1 του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις (Α' 38). 

γ) Τωνπαρ. 1,2,3 και 5του άρθρου 3του Ν. 1256/82«Για 
την πολυθεσία, την πολυαπασχόληση και την καθιέρωση 
ανωτάτου ορίου απολαβών στο δημόσιο τομέα καθώς και 
το Ελεγκτικό Συνέδριο, το Νομικό Συμβούλιο του 
Κράτους και άλλες διατάξεις» (Α' 65). 

δ) Του άρθρου 40 του Ν. 849/78 «Περί παροχής κινή¬ 
τρων δια την ενίσχυση της Περιφερειακής και οικονομι¬ 
κής ανάπτυξης της χώρας» όπως συμπληρώθηκε με το 
άρθρο 8 του Ν. 2129/93 «Αύξηση συντάξεων και άλλες 
διατάξεις» (Α' 57). 

ε) Της αριθμ. 1107147/1239/006 Α/4.10.96 απόφασης 
με' θέμα «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών» (Β' 922). 

2. Το γεγονός ότι από τις διατάξεις της παρούσας από¬ 
φασης προκαλείται δαπάνη η οποία θα καλυφθεί από τις 
εγκεκριμένες πιστώσεις των οικείων προϋπολογισμών 
των Λιμενικών Ταμείων και κατά προσέγγιση ανέρχεται σε 
80.000.000 δρχ. (ΚΑΕ 0264), αποφασίζουμε: 

α) Αναπροσαρμόζουμε, την κατά συνεδρίαση αποζη¬ 
μίωση των Μελών, Γραμματέων, Εισηγητών (όπου έκτων 
κειμένων νομοθετικών διατάξεων προβλέπεται συμμετο¬ 
χή τους στις συνεδριάσεις), καθώς και των Νομικών 
Συμβούλων που καλούνται στις συνεδριάσεις προκειμέ- 
νου να παρέχουν τις νομικές τους συμβουλές των 
Λιμενικών Επιτροπών των Λιμενικών Ταμείων της Χώρας, 
στο ποσό των 6.000 δρχ. με ανώτατο όριο συνεδριάσεων 
τις (50) ετησίως. 

β) Αποζημιώσεις στα μέλη κ.λπ. των πιο πάνω αναφερο- 
μένων επιτροπών που έχουν Δημοσιοϋπαλληλική ιδιότη¬ 
τα και πληρούν τις κατά νόμου προϋποθέσεις συμμετο¬ 
χής τους στις εν λόγω επιτροπές, καταβάλλονται μόνο ό¬ 
ταν οι συνεδριάσεις πραγματοποιούνται εκτός των ωρών 
εργασίας των υπηρεσιών ή σε χρόνο που δεν καλύπτεται 
από υπερωριακή απασχόληση. 

γ) Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνησεως, οπότε κα- 
ταργείται κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 


Αριθ. Φ39/807 (3) 

Τροποποίηση αρ. 35του Κανονισμού του Ταμείου 
Προνοίας Ξενοδόχων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 3 του ΝΔ 688/48 
«περί τροποποιήσεως και συμπληρώσεως της κειμένης 
νομοθεσίας περί Σχολής Τουριστικών Επαγγελμάτων του 
Ξενοδοχειακού Επιμελητηρίου της Ελλάδος». 

2. Τις διατάξεις του Ν. 1558/85 «Κυβέρνηση και 
Κυβερνητικά Όργανα» (Α' 137), το Π.Δ. 377/96 
«Διορισμός Υπουργού και Υφυπουργών» (Α' 244) και την 
80078/4.10.96 κοινή απόφαση του Πρωθυπουργού και 
του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στον Υφυπουργό Κοινωνικών 
Ασφαλίσεων» (ΦΕΚ Β' 924). 

3. Το Π.Δ. 213/92 «Οργανισμός της Γενικής 
Γραμματείας Κοινωνικών Ασφαλίσεων του Υπουργείου 
Υγείας - Πρόνοιας και Κοινωνικών Ασφαλίσεων» (Α' 102). 

4. Το Π.Δ. 372/95 «Μεταφορά της Γ ενικής Γ ραμματείας 
Κοινωνικών Ασφαλίσεων από το Υπουργείο Υγείας - 
Πρόνοιας και Κοινωνικών Ασφαλίσεων, στο Υπουργείο 
Εργασίας και Κοινωνικών Ασφαλίσεων (Α' 201). 

5. Την από 4.11.97 απόφαση του Δ/κού Συμβουλίου του 
Ξενοδοχειακού Επιμελητηρίου της Ελλάδος. 

6. Τη γνωμοδότηση του Σ.Κ.Α. που διατυπώθηκε κατά 
την 39/15.7.98 συνεδρίασή του. 

7. Τις διατάξεις του άρθρου 27 του Ν. 2081/92 (Α' 154), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη σε βάρος του Κρατικού 
Προϋπολογισμού, αλλά σε βάρος του Προϋπολογισμού 
του Τ.Π.Ξ., ύψους 25.000.000 δρχ. περίπου ετησίως, απο¬ 
φασίζουμε: 

Στο τέλος της παραγράφου 1 του άρθρου 35 του 
Κανονισμού του Ταμείου Προνοίας ξενοδοόχων (Τ.Π.Ξ.), 
προστίθενται τα εξής: 

«Το ελάχιστο όριο της χορηγούμενης μηνιαίας παροχής 
ορίζεται σε τριάντα χιλιάδες (30.000) δραχμές. Το ελάχι¬ 
στο αυτό όριο αφορά τη χορηγούμενη μηνιαία παροχή με 
βάση το σύνολο 100% των κλινών της ξενοδοχειακής επι¬ 
χείρησης του δικαιούχου. 

Σε περίπτωση περισσοτέρων συνδικαιούχων, το ελάχι¬ 
στο όριο, αφορά το σύνολο αυτών και όχι τον καθένα χω¬ 
ριστά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

- ♦ - 

Αοιθ. 35/1484 (4) 

Χορήγηση της δαπάνης για παρακλινικές εξετάσεις και ει¬ 
δικές θεραπείες που πραγματοποιούνται σε μη συμ¬ 
βεβλημένα εργαστήρια. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 3 του ΝΔ 1242/72 
(Α' 174). 

2. Την αρ. 80078/4.10.1996 κοινή απόφαση του 


ΣΤΑΥΡΟΣ ΑΡ. ΣΟΥΜΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Πρωθυπουργού του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υπουργούς 
Εργασίας και Κοινωνικών Ασφαλίσεων» (ΦΕΚ Β' 924). 

3. Την αρ. 218/23.3.1998 απόφαση του Δ.Σ. του ΤΕΒΕ. 

4. Τη γνώμη του Συμβουλίου Κοινωνικής Ασφάλειαςπου 
διατυπώθηκε στην 40η/29.7.98 συνεδρίαση της ΚΘ' πε¬ 
ριόδου. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του ΤΕΒΕ ούτε σε 
βάρος του Κρατικού Προϋπολογισμού, αποφασίζουμε: 

Η παρ. 1 του άρθρου 3 της αρ. 407/3955/72 υπουργικής 
απόφασης (Β' 1034) αντικαθίσταται ως εξής: 

«Η εκτέλεση των παρακλινικών εξετάσεων και ειδικών 
θεραπειών θα ενεργείται αποκλειστικά διαμέσου των 
συμβεβλημένων με το Ταμείο ιατρικών εργαστηρίων και 
φυσιοθεραπευτηρίων. 

Οι παρακλινικές εξετάσεις δύνται να εκτελούνται και α¬ 
πό μη συμβεβλημένα με το Ταμείο εργαστήρια ή από κρα¬ 
τικά νοσοκομεία χωρίς παραπεμπτικό θεράποντα ιατρού 
όταν: 

α) ο ασφαλισμένος προσκομίσει γνωμάτευση ιατρού α¬ 
πό την οποία προκύπτει το επείγον της εξέτασης, εγκε¬ 
κριμένη από τον ελεγκτή γιατρό του Ταμείου. 

β) στοντόπο διαμονής του ασφαλισμένου δεν υπάρχουν 
συμβεβλημένα εργαστήρια και οι εξετάσεις αυτές δεν ε- 
κτελούνται από τα κρατικά νοσοκομεία της περιοχής. 

Στην περίπτωση αυτή το ΤΕΒΕ καταβάλλει το 75% της 
αξίας της εξέτασης, σύμφωνα με το κρατικό τιμολόγιο. 

Οι φυσιοθεραπείες δύναται να εκτελούνται από μη συμ¬ 
βεβλημένα φυσιοθεραπευτήρια ύστερα από έγκριση του 
ελεκτή ιατρού του Ταμείου εφόσον, στην περιοχή που 
διαμένει ο ασφαλισμένος δεν υπάρχουν συμβεβλημένα 
φυσιοθεραπευτήρια». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-♦- 

Αριθ. 4000/3/10-ι ε' # (5) 

Προϋποθέσεις, διάρκεια και διαδικασία παροχής δικαιώ¬ 
ματος παραμονής και εργασίας στους ελληνικής κα¬ 
ταγωγής υπηκόους Αλβανίας, κατά τροποποίηση της 
4000/3/10-ε7ΐ5.4.1998 (Β' - 395/29.4.98) κοινής υ¬ 
πουργικής απόφασης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 

ΕΞΩΤΕΡΙΚΩΝ, ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ, 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 4 του άρθρου 17 του Ν. 
1975/1991 «Είσοδος - έξοδος, παραμονή, εργασία, απέ¬ 
λαση αλλοδαπών, διαδικασία αναγνώρισης αλλοδαπών 
προσφύγων και άλλες διατάξεις» (Α' 184). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
αντικαταστάτηκε με το άρθρο 1 του Ν. 2469/1997 (Α' 38). 


3. Τις διατάξεις του Π.Δ. 372/1995 «Μεταφορά της ΓΓ- 
ΚΑ από το Υπουργείο Υγείας, Πρόνοιας και Κοινωνικών 
Ασφαλίσεων στο Υπουργείο Εργασίας» (Α' 201). 

4. Τις διατάξεις της ΔΙΔΚ/Φ 44.1/21566 από 10.10.1996 
απόφασης του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης (Β' 932) 
«Ανάθεση αρμοδιοτήτων Υπουργού Εσωτερικών, 
Δημόσιας Διοίκησης και Αποκέντρωσης στους 
Υφυπουργούς Εσωτερικών, Δημόσιας Διοίκησης και 
Αποκέντρωσης». 

5. Τις διατάξεις του άρθρου 7 της αριθμ. 1107147/1239/ 
0006 Α74.10.96 απόφασης του Πρωθυπουργού και του 
Υπουργού Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς 
Οικονομικών» (Β' 922). 

6. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος το κρατικού 
προϋπολογισμού, αποφασίζουμε: 


Άρθρο 1. 

Το ΠΑΡΑΡΤΗΜΑ I της 4000/3/10-ε' από 15.4.1998 (Β' 
395/29.4.1998) απόφασης των Υπουργών Εξωτερικών, 
Εθνικής Άμυνας, Οικονομικών, Εργασίας και Κοινωνικών 
Ασφαλίσεων και Δημόσιας Τάξης και του Υφυπουργού 
Εσωτερικών, Δημόσιας Διοίκησης και Αποκέντρωσης, α¬ 
ντικαθίσταται ως το επισυναπτόμενο στην παρούσα. 
Άρθρο 4 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 8 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚ/ΣΗΣ ΕΞΩΤΕΡΙΚΩΝ 

ΛΑΜΠΡΟΣ ΠΑΠΑΔΗΜΑΣ ΘΕΟΔΩΡΟΣ ΠΑΓΚΑΛΟΣ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΑΘΑΝ. ΑΠΟΣΤ. ΤΣΟΧΑΤΖΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ ΔΗΜΟΣΙΑΣ ΤΑΞΗΣ 

ΜΙΛΤ. ΠΑΠΑΪΩΑΝΝΟΥ ΓΕΩΡΠΟΣ ΡΩΜΑΙΟΣ 

-♦- 


Αριθ. 7001/2/125-μ 


( 6 ) 


Καθορισμός τοπικής αρμοδιότητας του Τμήματος 
Τροχαίας Ναυπάκτου. 


Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας 
Τάξης» (Α' 152) όπως το τελευταίο άρθρο αντικαταστά- 
θηκε με το άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδαφ. α' του Ν. 
2469/1997 (Α' 38). 

3. Τις διατάξεις του άρθρου 1 κεφ. Β' παρ. 23 και 25 της 
7004/3/12-νζ' από 30.4.1996 απόφασης του Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του 
Υπουργείου Δημόσιας Τάξης» (Β' 320). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τοπική αρμοδιότητα 

Καθορίζεται η τοπική αρμοδιότητα του Τμήματος 
Τροχαίας Ναυπάκτου, ως ακολούθως: 

Έδρα: Δήμος Ναυπάκτου. 

Περιφέρεια: Ταυτίζεται με εκείνη του Αστυνομικού 
Τμήματος Ναυπάκτου και των υφισταμένων του Αστυ¬ 
νομικών Σταθμών Αντιρρίου, Άνω Χώρας, Αραχόβης, 
Πλατάνου, Ριγανίου και Σίμου και έχει αρμοδιότητα σε θέμα¬ 
τα της ειδικής αποστολής του. Η αρμοδιότητα των 
Υπηρεσιών αστών σε θέματα τροχαίας εφεξής, καταργείται. 

Στην περιοχή δικαιοδοσίας του ως άνω Τμήματος 
Τροχαίας περιλαμβάνονται και τα κατωτέρω τμήματα ε¬ 
θνικού οδικού δικτύου: 

- Από 1° έως 14.900° χιλ/τρο (θέση οικισμού Γαβρο- 


λίμνης) της Ν.Ε.Ο. Αντιρρίου Ιωαννίνων, περιοριζομένης, 
αντιστοίχως, της τοπικής αρμοδιότητας του Τμήματος 
Τροχαίας Μεσολογγίου. 

- Από προβλήτα Ανπρρίου έως 15.100° χιλ/τρο (θέση 
«ΓΕΦΥΡΑ ΜΟΡΝΟΥ») της Ε.Ο Αντιρρίου - Ναυπάκτου - 
ϊτέας. 

- Από Ξηροπήγαδο έως «ΓΕΦΥΡΑ ΜΟΡΝΟΥ» της 
Π.Ε.Ο. Ναυπάκτου - Λιδορικίου - Αμφίσσης. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1998 
Ο Αρχηγός 

Αντιστράτηγος ΑΘΑΝΑΣΙΟΣ ΒΑΣΙΛΟΠΟΥΛΟΣ 

ΠΑΡΑΡΤΗΜΑ 


ΟΔΗΓΙΕΣ ΓΙΑ ΤΟΝ ΚΑΤΟΧΟ 

ι. να εχετε μαζι ςαι το δελτίο και να το 

ΠΑΡΟΥΣΙΑΖΕΤΕ ΣΤΙΣ ΑΡΜΟΔΙΕΣ ΑΡΧΕΣ ΟΤΑΝ ΣΑΣ 
ΖΗΤΗΘΕΙ 

2. ΣΕ ΠΕΡΙΠΤΩΣΗ ΑΛΛΑΓΗΣ ΔΙΕΥΘΥΝΣΕΟΣ ΔΙΑΜΟ¬ 
ΝΗΣ ΝΑ ΑΝΑΦΕΡΕΤΕ ΤΟΥΤΟ ΣΤΗΝ ΑΣΤΥΝΟΜΙΑ 
ΤΟΥ ΤΟΠΟΥ ΤΗΣ ΝΕΑΣ ΣΑΣ ΔΙΑΜΟΝΗΣ. 

3. ΠΡΕΠΕΙ ΝΑ ΑΝΑΦΕΡΕΤΕ ΕΝΤΟΣ ΜΗΝΟΣ ΚΑΘΕ 
ΑΛΛΑΓΗ ΤΩΝ ΣΤΟΙΧΕΙΩΝ ΠΟΥ ΑΝΑΦΕΡΟΝΤΑΙ ΣΤΟ 
ΔΕΛΤΙΟ ΣΧΕΤΙΚΑ ΜΕ ΤΟ ΟΝΟΜΑ - ΥΠΗΚΟΟΤΗΤΑ - 
ΔΙΑΒΑΤΗΡΙΟ. 

4. ΑΙΤΗΣΗ ΓΙΑ ΑΝΑΝΕΩΣΗ ΤΟΥ ΠΑΡΟΝΤΟΣ ΔΕΛΤΙΟΥ 
ΠΡΕΠΕΙ ΝΑ ΓΙΝΕΤΑΙ ΝΩΡΙΤΕΡΑ ΑΠΟ ΤΗΝ ΗΜΕΡΟ¬ 
ΜΗΝΙΑ ΛΗΞΕΩΣ ΤΗΣ 


Χορηγείται 
από το 

Τυπογραφείο 

Ιυντάσσεται από 
την αρμόδια 
Υπηρεσία 

ΥΠΟΔΕΙΓΜΑ 

ΚΑ-1* 

| Υπόδειγμα: -Ειδικό δελτίο ταυτότητας ομογενούς». | 


ΕΛΛΗΝΙΚΗ ΔΗΜΟΚΡΑΤΙΑ 
ΗΕΙΛΕΝΙΟ ΒΕΡυβϋΟ 
ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 
ΜΙΝΙ5ΤΗΥ ΟΡ ΡϋΒϋΟ ΟΒΟΕΒ 


(Αρχή έχδεοης) 


Ν0Τ10Ε ΤΟ ΤΗΕ ΗΟΙ-ΟΕΗ 

1. ΤΗΕ ΟΑΒΟ 5ΗΑΟ. ΒΕ ΟΑΒΒ1ΕΟ ΙΝ ΡΕΒ50Ν ΑΤ Α!_Ι_ 
ΤΙΜΕ$ ΑΝΟ ΒΕ ΡΒΕ5ΕΝΤΕΟ ΤΟ ΤΗΕ ΟΟΜΡειΕΝΤ 
ΑυΤΗΟΒΙΤΙΕδ ν/ΗΕΝ $0 ΒΕΟυΕΒΤΕΟ 

2 ΙΝ 0Α5Ε ΟΡ ΟΗΑΝΟΕ ΟΡ ΑΟΟΒΕ35 ΙΤ Μϋ$Τ ΒΕ 
ΒΕΡΟΒΤΕΟ ΤΟ ΤΗΕ ΑϋΕΝ 5 ΡΟϋΟΕ. 

3 ΛΝΥ ΟΗΑΝΟΕ ΙΝ ΤΗΕ ΡΑΒΤ1θυΐ_ΑΗ$ ΒΕΟΟΒΟΕΟ ΙΝ 
ΤΗΙ3 ΟΑΒΟ ΒΕΙΑΤΙΝΟ ΤΟ ΤΗΕ ΝΑΜΕ. ΡΑ35ΡΟΒΤ. 
ΝΑΤΙΟΝΑϋΤΥ ΕΤΟ. Μϋ5Τ ΒΕ ΚΕΡΟΒΤΕΟ ν/ΙΤΗΙΝ Α 
ΜΟΝΤΗ. 

4. ΑΝ ΑΡΡϋΟΑΤΙΟΝ ΡΟΒ ΤΗΕ ΗΕΝΕν/ΑΙ_ ΟΡ ΤΗΙ5 ΟΑΒΟ 
Μϋ3Τ ΒΕ ΜΑΟΕ ΡΒΙΟΒ ΤΟ ΤΗΕ ΟΑΤΕ ΟΡ ΙΤ5 ΕΧΡΙΒΥ. 


Αρι9-- 

Αρι9 Δ.Κ.Α--- 

ΕΙΔΙΚΟ ΔΕΛΤΙΟ 
ΤΑΥΤΟΤΗΤΑΣ ΟΜΟΓΕΝΟΥΣ 
ΕΡΕ01ΑΙ. ΙΡΕΝΤΙΤΥ 

ΟΑΒΟ ΡΟΒ Α1.ΙΕΝ3 ΟΡ ΗΕΙΙΕΝΙΟ ΡΕ30ΕΝΤ 

Ισχύει ρέχρι την... 

νΑϋΟ Τν_!_ 


(χρώμα ΜΠΕΖ) 


Ο ΥΠΟΥΡΓΟΙ 



ΕΛ\ΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΔΗΜΟΣΙΑΣ ΤΑΞΗΣ 
ΕΛΛΗΝΙΚΗ ΑΣΤΥΝΟΜΙΑ 
ΔΙΕΥΘΥΝΣΗ ΜΕΛΕΤΩΝ 



Ακριβές φωτοαντίγραφο 
για υπηρεσιακή χρήση 
ήνα^ϋ 199*$ 

Τμήμή. ΝύστωνΥποθέσεων 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ 0ΈΥΧΟΣ ΔΕΥΤΕΡΟ) 


Επώνυμο:..._. 

δυΓΠΛΓηβ: ____... 

Όνομα:...... 

Ν*ίπβ: 

Όνομα Πατέρα:.... 

ΡαϋιβΓ’δ Νεγπ© 

Όνομα Μητέρας:.... 

Μ^ίίΊΘΓ'δ Ναππθ 

Ονοματεπώνυμο συζύγου:. . .. 

δρουδβ‘5 Νιπίθ 


Χρον. γέννησης: (Ημ., Μην., Έτος). 
0^8 0( ΡίΓϋΊ 

Τόπος* γέννησης: ._..... 

ρι^οθ οί βίηη 

Υπηκοότητα:.. 

Οίΐίζβπδηίρ 

Εθνική καταγωγή: .. 

ΝαΠοπ^Πΐγ 

Διεύθυνση κατοικίας στην Ελλάδο: 
Αόόίβδδ ίπ ΗθΙΙ85 


Χαρτόσημο 


Το παρόν δελτίο παρέχει στον κάτοχο το δικαίωμα 
πορομονής κοι εργασίας στη χώρα 
τ^ΐδ αίΓό ρΓονίΡβδ 1^0 ^οΐαβΓ Βτβ οί Γβδϊάδποβ από 
ν.ΌΓΧ ΙΠ ΗβΙ&3. 


.. 199 

Ο ΔΙΟΙΚΗΤΗΣ 

ΤΗΕ ΗΞΑΟ Ογ ΤΗΕ ΒΞΒνίΟΕ 



ΕΛΛΗΝΙΚΗ ΔΗΜΟΚΡΑΤΙΑ 
Τ ΠΟΥΡΓΕΙΟ ΔΗΜΟΣΙΑΣ ΤΑΞΗΣ 
Ε,ΛΛΗΝΙΚΗ ΑΣΤΥΝΟΜΙΑ 
ΔΙΕΥΘΥΝΣΗ ΜΕΛΕΤΩΝ 
Ακριβές φωτοαντίγραφο 

Αριθ. 3199 (7) 

Οργανισμός Εσωτερικής Υπηρεσίας Κοινότητας 
ΒΟΥΓΙΑΤΟΥ Ζακύνθου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 
Έχοντας υπόψη: 

1. Τις διατάξεις των άρθρων 12 του Ν. 1188/81 όπως α- 
ντικαταστάθηκαν μετο άρθρο 26του Ν. 1832/89το άρθρο 
8 παρ. 5 του Ν. 2307/95 και36παρ. 15του Ν. 2190/94. 

2. Την αριθμ. 23/1998 απόφαση του Κοινοτικού 
Συμβουλίου Βουγιάτου σχετικά με την ψήφιση 
Οργανισμού Εσωτερικής Υπηρεσίας της Κοινότητας. 

3. Τη σύμφωνη γνωμοδότηση του Υπηρεσιακού 
Συμβουλίου Προσωπικού ΟΤΑ Νομού Ζακύνθου, όπως 
αυτή διατυπώνεται στο αριθμ. 47/4.9.98 πρακτικό του. 

4. Την αρ. 3553/29.8.97 απόφαση του Γενικού 
Γραμματέα της Περιφέρειας Ιόνιων Νησιών σχετικά με 
την ανάθεση άσκησης αρμοδιοτήτων και εξουσιοδότη¬ 
σης υπογραφής, αποφασίζουμε: 

Διαπιστώνουμε, ότι νόμιμα εκδόθηκε η αρ. 36/1997 α¬ 
πόφαση του Κοινοτικού Συμβουλίου Βουγιάτου, περί ψη- 
φίσεως του Οργανισμού Εσωτερικής Υπηρεσίας της 
Κοινότητας, που διαρθρώνεται όπως αναλυτικά διατυπώ¬ 
νεται στην ως άνω απόφαση και αποτελεί αναπόσπαστο 
μέρος της παρούσας, ισχύει δε από τη δημοσίευσή του 
στην Εφημερίδα της Κυβερνήσεως. 

Άρθρο 1 

Συγκρότηση Υπηρεσιών 

Η Υπηρεσία της Κοινότητας συγκροτείται από τη 
Διοικητική Υπηρεσία. 

Άρθρο 2 

Διάρθρωση -διαβάθμιση θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

Μόνιμο Προσωπικό 

α. Μία θέση Γραμματέατου Κλάδου ΔΕΙ με βαθμό Γ-Α. 
Άρθρο 3 

Προσόντα διορισμού - καθήκοντα 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
ποινές, τη λύση της υπαλληλικής σχέσης, την ιατροφαρ¬ 
μακευτική περίθαλψη και νοσοκομειακή, τα έξοδα κηδεί¬ 
ας των μονίμων υπαλλήλων που προβλέπονται από τις 
διατάξεις του Ν. 1188/1981 και των διαταγμάτων που εκ- 
δίδονται σε εκτέλεση του Νόμου αυτού. 

Άρθρο 4 

Αρμοδιότητες και αντικείμενα της Διοικητικής 
Υπηρεσίας 

Στην αρμοδιότητα της Διοικητικής Υπηρεσίας ανήκουν. 
Γ ραμματέας Κοινότητας 

α. Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β. Η μέριμνα για την τήρηση και φύλαξη των προβλεπο- 
μένων από το Νόμο βιβλίων της Κοινότητας, των φακέλων 
του αρχείου και τη σφραγίδα της Κοινότητας. 

γ. Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της 
Κοινότητας πλην της απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 


δ. Η τήρηση των πρακτικών των συνεδριάεσων του 
Κοινοτικού Συμβουλίου, η καταχώρησή τους στο βιβλίο 
πρακτικών αυτού, η μέριμνα για την υπογραφή και η έκ¬ 
δοση αντιγράφων. 

ε. Η κατάρτιση με τον Πρόεδρο σχεδίου προϋπολογι¬ 
σμού της Κοινότητας, η σύνταξη και συνυπογραφή μετον 
Πρόεδρο της Κοινότηταςτων βεβαιωτικών καταλόγων, ε¬ 
πιβολής, βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής υ¬ 
πηρεσίας της Κοινότητας. 

στ. Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόερδο των χρηματικών ενταλμάτων της Κοινότητας. 

Η προσυπογραφή όλων των σχεδίων των προς υπογρα¬ 
φή εγγράφων και όλων των πιστοποιητικών και πινάκων 
που προβλέπουν οι ισχύουσες διατάξεις. 

η. Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ. Η φροντίδα για τη λειτουργία των υπηρεσιών της 
Κοινότητας, ύδρευσης, φωτισμός, καθαριότητα, νεκρο¬ 
ταφεία ως και πάσης άλλης δήμιουργηθεισόμενης υπη¬ 
ρεσίας στο μέλλον. 

ι. Η τήρηση και φύλαξη των Μητρώων, Δημοτολογίων και 
Ληξιαρχικών βιβλίων. Η διεξαγωγή κάθε υπηρεσίας που α¬ 
πορρέει από την ενάσκηση αρμοδιοτήτων οι οποίες ανα¬ 
τίθενται στην Κοινότητα από νόμους, διατάγματα κ.λπ. 

Άρθρο 5 

Του προσωπικού προΐσταται ο Πρόεδρος και σε δεύτε¬ 
ρο βαθμό ο Προϊστάμενος των Διοικητικών Υπηρεσιών. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας δα¬ 
πάνη εγγεγραμμένη στον Κ. Α. 111.1. 

Άρθρο 7 

Αυτός ο Οργανισμός ισχύει από τη δημοσίευσή του 
στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, αλλά σε βάρος της 
Κοινότητας Βουγιάτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 8 Σεπτεμβρίου 1998 

Με εντολή Γ.Γ. Περιφέρειας 
Ο Διευθυντής 
ΚΩΝ/ΝΟΣ Σ. ΤΣΟΥΚΑΛΑΣ 

-♦- 

Αριθ. 3372 

- ( 8 ) 

Οργανισμός Εσωτερικής Υπηρεσίας Κοινότητας 
ΤΑΛΑΡΟΥ Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 12 του Ν. 1188/81 όπως α- 
ντικαταστάθηκαν μετο άρθρο 26του Ν. 1832/89το άρθρο 
8 παρ. 5 του Ν. 2307/95 και 36 παρ. 15 του Ν. 2190/94. 

2. Την αριθμ. 18/1998 απόφαση του Κοινοτικού 

Συμβουλίου Γαλάρου σχετικά με την ψήφιση Οργανισμού 
Εσωτερικής Υπηρεσίας της Κοινότητας. 

3. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού ΟΤΑ Νομού Ζακύνθου, όπως αυτή 
διατυπώνεται στο αριθμ. 46/4.9.98 πρακτικό του. 

4. Την αρ. 3553/29.8.97 απόφαση του Γενικού 
Γραμματέα της Περιφέρειας Ιόνιων Νησιών σχετικά με 
την ανάθεση άσκησης αρμοδιοτήτων και εξουσιοδότη¬ 
σης υπογραφής, αποφασίζουμε: 

Διαπιστώνουμε, ότι νόμιμα εκδόθηκε η αρ. 18/1998 α¬ 
πόφαση του Κοινοτικού Συμβουλίου Γ αλάρου, περί ψηφί- 
σεως του Οργανισμού Εσωτερικής Υπηρεσίας της 
Κοινότητας, που διαρθρώνεται όπως αναλυτικά διατυπώ¬ 
νεται στην ως άνω απόφαση και αποτελεί αναπόσπαστο 
μέρος της παρούσας, ισχύει δε από τη δημοσίευσή του 
στην Εφημερίδα της Κυβερνήσεως. 

Άρθρο 1 

Συγκρότηση Υπηρεσιών 

Η Υπηρεσία της Κοινότητας συγκροτείται από τη 
Διοικητική Υπηρεσία. 

Άρθρο 2 

Διάρθρωση - Διαβάθμιση Θέσεων 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

Μόνιμο Προσωπικό 

α. Μία θέση Γ ραμματέα του Κλάδου ΔΕΙ με βαθμό Γ-Α. 

Άρθρο 3 

Προσόντα διορισμού - καθήκοντα 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
ποινές, τη λύση της υπαλληλικής σχέσης, την ιατροφαρ¬ 
μακευτική περίθαλψη και νοσοκομειακή, τα έξοδα κηδεί¬ 
ας των μονίμων υπαλλήλων που προβλέπονται από τις 
διατάξεις του Ν. 1188/1981 και των διαταγμάτων που εκ- 
δίδο\παι σε εκτέλεση του Νόμου αυτού. 

Άρθρο 4 

Αρμοδιότητες και αντικείμενα της Διοικητικής 
Υπηρεσίας 

Στην αρμοδιότητα της Διοικητικής Υπηρεσίας ανήκουν. 

Γραμματέας Κοινότητας 

α. Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β. Η μέριμνα για την τήρηση και φύλαξη των προβλεπο- 
μένων από το Νόμο βιβλίωντης Κοινότητας, των φακέλων 
του αρχείου και τη σφραγίδα της Κοινότητας. 

γ. Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της 
Κοινότητας πλην της απόρρητης, αφού προηγουμένως 


τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

δ. Η τήρηση των πρακτικών των συνεδριάσεων του 
Κοινοτικού Συμβουλίου, η καταχώρησή τους στο βιβλίο 
πρακτικών αυτού, η μέριμνα για την υπογραφή και η έκ¬ 
δοση αντιγράφων. 

ε. Η κατάρτιση με τον Πρόεδρο σχεδίου προϋπολογι¬ 
σμού της Κοινότητας, η σύνταξη καισυνυπογραφή με τον 
Πρόεδρο της Κοινότητας των βεβαιωτικών καταλόγων, ε¬ 
πιβολής, βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής υ¬ 
πηρεσίας της Κοινότητας. 

στ. Η ενημέρωση του Προέρου γιατηνπορείατων οικο¬ 
νομικών της Κοινότητας και η προσυπογραφή με τον 
Πρόερδο των χρηματικών ενταλμάτων της Κοινότητας. 

Η προσυπογραφή όλωντων σχεδίων των προς υπογρα¬ 
φή εγγράφων και όλων των πιστοποιητικών και πινάκων 
που προβλέπουν οι ισχύουσες διατάξεις. 

η. Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ. Η φροντίδαγιατηλειτουργίατωνυπηρεσιώντης Κοινό¬ 
τητας, ύδρευση, φωτισμό, καθαριότητα, νεκροταφεία ως 
και πάσης άλλης δημιουργηθεισόμενης υπηρεσίας στο 
μέλλον. 

ι. Η τήρηση και φύλαξη των Μητρώων, Δημοτολογίων 
και Ληξιαρχικών βιβλίων. 

Η διεξαγωγή κάθε υπηρεσίας που απορρέει από την ε¬ 
νάσκηση αρμοδιοτήτων οι οποίες ανατίθενται στην 
Κοινότητα από νόμους, διατάγματα κ.λπ. 

Άρθρο 5 

Του προσωπικού προΐσταται ο Πρόεδρος και σε δεύτε¬ 
ρο βαθμό ο Προϊστάμενος των Διοικητικών Υπηρεσιών. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας δα¬ 
πάνη εγγεγραμμένη στον Κ.Α. 111.1. 

Άρθρο 7 

Αυτός ο Οργανισμός ισχύει από τη δημοσίευσή του 
στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, αλλά σε βάρος της 
Κοινότητας Γαλάρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 8 Σεπτεμβρίου 1998 
Με εντολή Γ.Γ. Περιφέρειας 
Ο Διευθυντής 
ΚΩΝ/ΝΟΣ Σ. ΤΣΟΥΚΑΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



